Zburând prin nebuloasa Orion
Nebuloasa Orion - o magnifică maternitate stelară din vecinătatea noastră.
Nebuloasa Orion este vizibilă cu ochiul liber în constelația cu același nume - este pata luminoasă din mijlocul sabiei lui Orion.
Existând doar de 2 milioane de ani, nebuloasa este un laborator ideal pentru a studia stelele tinere și formarea lor.
Soarele s-a născut acum 4.6 miliarde de ani într-o nebuloasă similară.
În acest zbor uluitor prin nebuloasă, îi vom urmări deaproape contururile de gaze și praf.
Vom călători printre stele nou-născute, nori înfierbântați de radiație intensă și invelișuri gazoase în formă de mormoloc din jurul discurilor protoplanetare.
Această vizualizare uimitoare a fost creată folosind date științifice și imagini reale de la Hubble.
Transcris de ESO, tradus de Ruxandra Vâlcu